Den Vest-Sjællandske Avis, 1825-05-20
Nyeste Post-Efterretninger. Den 10de April gik Billen om Katholikernes Emancipation igiennem i Underhuuset med 248 mod 227 Stemmer. Hr. Canning bivaanede ikke Forhandlingerne; men Hr. Huskisson forsvarede den i hans Sted; hvorimod Hr. Peel og General Sollicitoren bekiæmpede den paa det ivrigste. Underhuusets Taler, Hr. Manners Sutton havde og saa Forveien i Committeen tilkiendegivet, at han befrygtede de farligste Følger af dens Antagelse. JOverhuusets Møde den 9de indbragte Hertugen af York en Petition fra Jndvaanerne i Edmonton imod Katholikernes Fordringer, forsynet med 1692 Underskrifter, og bevidnede, at han af sit ganske Hierte istemmede deres Forlangende. – Den Storbrittanniske Gesandt Hr. Stratford Canning er kommen tilbage fra St. Petersborg og intruffet i Berlin. – Den 27de April ankom Hs. Majestæt den Østerrigske Keiser, ledsaget af Erkehertug Franz Carl, til Verona; uagtet det regnede stærkt, saa vare dog Gaderne opfyldte med Mennesker, som modtoge Monarken med Jubel. Den 28de om Eftermiddagen ankom ogsaa Keiserinden med Erkehertuginden Sophie; Staden blev begge Aftener illumineret. – Kongen og Dronningen af Neapel have paa deres Reise til Mailand taget i Florens alle Stadens Mærkværdigheder i Øiesyn og besøgt Skuespillet; de vilde den 2den Mai afreise derfra. Man siger, at iblandt deres talrige Følge befinde sig ogsaa Oberst Pepe, General Wilhelm Pepes Broder og de to berømte Neapolitanske Parlamentstalere Poerio og Dragonetti. – Dronningen af Spaniens Fader, Prins Maximilian af Sachsen, er tilligemed hans Datter Princessen kommen tilbage fra Spanien og til Paris. De havde den 10de Mai en privat Audience hos Kongen af Frankerige i St. Cloud og vare om Aftenen paa Comoedien. - Den 7de Mai indraf den overordentlige Storbrittanniske Ambassadeur, Hertugen af Northumberland i Paris med en Svite af elleve Vogne med fire Heste for, saavel Ambassadeuren som hans hele Følge vare i Uniform. Hertugen er aftraadt i det forrige Hotel for de udenlandske Anliggender. - Kongen af Frankerige har tilladt Molieres Lystspil, Tartuse, at opføres i Rouen; han svarede paa Forespørgsel: at da det var tilladt at opføre dette Stykke overalt i Frankerige, saa vidste han ikke, hvorfor det ikke skulde være tilladt at opføre det i Rouen. Stykket blev da givet til Jndvaanernes store Glæde; man havde for at holde Roligheden vedlige, stærkt besat Skuespilhuuset med Gensarmes; men det behøvedes ikke; alt gik meget anstændigt af; og tilsidst, efterat Blomsterkrandse vare regnede ned paa Theatret, blev Molieres Buste kaldet frem og høitideligt bekrandset. – Det Franske Ministerium har foreslaaet, at det maae blive tilladt i Frankerige, ligesom det finder Sted i England, at indføre Korn for paa nye at udføres, og at det i denne Mellemtid skal oplægges under Toldvæsnets Forsegling; Sagen bliver nu forhandlet i de Deputeredes Kammer, der blev meget klaget over, at den tiltagende Kornavl i det sydlige Rusland har betydeligt skadet Kornafsætningen i Frankerige. Kongen af Frankerige har nedsat en Commission med Hertugen af Tarent i Spidsen, for at besørge Liqvidationen for Emigranternes Godtgiørelse. denne Hovedstad er udkommet en Plan til et Ægyptisk Compagnie; da Handelen paa dette Land bliver stedse vigtigere, formedelst dets stigende Cultur og isærdeleshed formedelst dets fortræffelige Bomuldsavl. – Ligesom Erkebiskoppen af Rouens Edict har giort en saa stor Opsigt i Frankerige, saaledes er det samme Tilfældet med Erkebiskoppen. af Tarragonas i Spanien. Denne Prælat, som tilforn var Medlem af Regentskabet i Urgel, har ladet sit Ediet opslaae paa alle Kirkedørre i sit Distrikt, Han lader deri alle Angivere love Taushed. Præster og Skriftefædre blive forpligtede til at underrette ham om alt hvad de kunne opspore; og enhver Præst, som ikke angiver, for ham de Personer, som ere i Besiddelse af forbudne Bøger, eller af hvilke han hører nogen utilladelig Tale, skal excommuniceres. – Det constitutionelle Parties Tilhængere blive paa det haardeste forfulgte i Spanien og condemnerede ved Retterne; selv den bekiendte General Morillo, som har gjort sig saa fortient af sit Feldtog i Sydamerika, er, uagtet han var indbegreben i den af Hertugen af Angouleme afsluttede Capitulation bleven dømt til at indspærres i en Fæstning paa fire Aar. - Under alle disse Foretagender tiltager Financernes Forlegenhed i Spanien ganske overordentligt; da alle Underhandlinger og Laan i England ere mislykkedes, saa vil Regieringen nu afsende Hr. Jriarte til Amsterdam for at forsøge om Laan kan være der at erholde; men man troer ikke at det vil lykkes, førend de gamle Laan blive erkiendte og et bedre Administrationssystem bliver indført. Det hedder, at Geistligheden vil beqvemme sig til at komme Regieringen til Hielp med en frievillig Gave, naar denne vil tilstaae den en overveiende Jndflydelse paa Rigets Bestyrelse. – Den 26de April blev et Ministerconseil holdet i Aranjues, der skal have været af stor Vigtighed. Man siger, at der fra Fransk Side skal være gjort meget heftige Reclamationer imod de i det bekiendte Decret af den 19de yttrede Grundsætninger. Den Portugisiske Jnfant Don Miguel, Hertug af Beja er afrerst fra Wien den 29de April og har begivet sig til Brünn.